காரில் பயணிப்பவர்கள் அதுவும் குடும்பத்தோடு பயணிப்பவர்கள் அளவான வேகத்துடன் பயணிப்பது நல்லது.இரவு நேரங்களில உங்கள் பயணங்களை ஒத்திப் போடுங்கள்.அதிகாலை நேரங்களில் தான் அதிக விபத்துக்கள் ஏற்படுகின்றன.தூக்க கலக்கத்தில் தான் அதிகம் அதிகாலை விபத்துகள் உண்டாகின்றன.ட்ரைவர் வைத்திருந்தால் அவருக்கு ஓய்வு கொடுங்கள்.பணம் தருகிறோம் என்கிற எண்ணத்தில் அவரை வாட்டி வதைக்காதீர்கள்.இரவு நேரங்களில் தங்கும் போது அவர்க்கும் தனி அறையை ஒதுக்குங்கள்.சிலபேர் காரிலேயே ட்ரைவரை படுக்கச் சொல்லிவிடுவர் அப்படி செய்து விடாதீர்கள்.அவரின் ஓய்வில் தான் உங்களின் உயிர் இருக்கிறது.அதே போல் செல்ப் ட்ரைவிங் செல்பவர்கள் மிதமான வேகத்தில் செல்லுங்கள்.சாலை விதிகளை மதியுங்கள்.பாதசாரிகளை, இருசக்கர வாகன ஓட்டிகளை பயமுறுத்தும்படி ஓட்டாதீர்கள்.உங்கள் குடும்பத்தினரை வைத்துக்கொண்டு சாலையில் சாகசம் காட்டாதீர்கள்.மொபைல் போன் பேசிக்கொண்டு வண்டி ஓட்டாதீர்கள்.குடித்து விட்டு வாகனம் ஓட்டாதீர்கள்.